Nousevien talousmahtien johtajat tapasivat Kiinassa | Yle Uutiset | yle.fi
Nousevien talousmahtien johtajat tapasivat Kiinassa
Johtavien kehittyvien talouksien johtajat tapasivat torstaina Kiinassa. Hainanin saarelle kokoontuivat BRICS-maiden eli Brasilian, Venäjän, Intian, Kiinan ja Etelä-Afrikan johtajat. Kokous vaati odotetusti pidättäytymistä voimankäytöstä Libyassa ja Lähi-Idässä.
14.4.2011 klo 05.48päivitetty 14.4.2011 klo 09.50
Intian pääministeri Manmohan SIngh (vas.), Venäjän predidentti Dmitri Medvedev, Kiinan presidentti Hu Jintao, Brasilian presidentti Dilma Rousseff ja Etelä-Afrikan presidentti Jacob Zuma asettuivat yhteiskuvaan BRICS-maiden kokouksessa Kiiinassa torstaina.Nelson Ching / EPA
Lausuntoa ei kuitenkaan ole kohdistettu suoraan Naton toimiin Libyassa. Johtajat ilmaisivat kokouksessa huolensa siviilien kohtalosta konfliktissa.
Kiina, Venäjä, Intia ja Brasilia ovat jo aiemmin tuominneet ilmaiskut. Maat äänestivät YK:n turvaneuvostossa asiasta tyhjää, Etelä-Afrikka puolestaan hyväksyi voimatoimet.
Muina aiheina maat nostivat esiin muun muassa tarpeen uudistaa YK:n turvallisuusneuvostoa. Kiina ja Venäjä ilmoittivat tukevansa Brasilia, Intian ja Etelä-Afrikan tavoitteita päästä neuvoston pysyviksi jäseniksi.
- On mahdotonta, että olemme yhä kiinnittyneet toisen maailmansodan jälkeisessä tilanteessa tehtyyn järjestelyy, sanoi Brasilian presidentti Dilma Rousseff.
Isäntämaa Kiinaa kokouksessa edusti yksipäiväisessä kokouksessa presidentti Hu Jintao. Brasiliasta paikalla oli presidentti Dilma Rousseff, Venäjältä presidentti Dmitri Medvedev ja Intiasta pääministeri Manmohan Singh. Viime vuoden lopussa BRIC-maihin liittyi Etelä-Afrikka, jota edusti kokouksessa presidentti Jacob Zuma.
BRICS-maissa asuu 40 prosenttia maailman ihmisistä. Niiden osuus maailman bruttokansantuotteesta on noin viidennes.
UlkomaattalousBRICS (Talousryhmittymä)KiinaBrasiliaKehittyvät taloudetEtelä-AfrikkaIntiapresidentitHainan